Бөйөк Литва кенәзлегендә йәһүдтәр иҡтисад өлкәһендә ярайһы ҙур ташламалар менән файҙаланған, үҙидаралығы булған — община ғәмәлдәрен Кагал йыйылышында хәл иткәндәр, иудаизм йәһүд динен тотҡандар. Давид-Городокта ла ошо хәл күҙәтелгән. Бында үҙҙәренең раввины булған, ике синагога, йәһүд мәктәбе эшләгән. Йәһүдтәрҙең хоҡуҡи хәле 1588 йылғы Конституция менән ҡанунлаштырылған.